b"\n_START_ARTICLE_\nKoiranen GP\n_START_SECTION_\nHistoria\n_START_PARAGRAPH_\nTiimin alkaessa kasvaa, se aloitti kilpailemisen Skandinaavian Formula 3 -sarjassa. Vuonna 2002 Koiranen meni mukaan Saksan Formula Renault -sarjaan. Vuonna 2005 mukaan tuli Renault Formula 2.0. World Series. My\xc3\xb6hemmin samana vuonna, tiimi voitti sen ensimm\xc3\xa4isen kansainv\xc3\xa4lisen mestaruutensa, Italian Winter Trophyn, kuskinaan Atte Mustonen. _NEWLINE_Vuonna 2008 mm. Valtteri Bottas tuli suomalaistalliin mukaan ja ajoi Formula Renault NEC -sarjassa, voittaen kolme kilpailua ja sijoittuen lopulta kolmanneksi kuljettajien loppupisteiss\xc3\xa4. _NEWLINE_Vuonna 2009 talli saavutti kaksoisvoiton eli sijat yksi ja kaksi Suomen Formula Renault -sarjassa. Vuonna 2010 talli voitti kuljettajien mestaruuden Eurocup Formula Renault -sarjassa Kevin Korjuksen voimin. Vuonna 2011 talli voitti Eurocup Formula Renault -sarjan mestaruuden Carlos Sainzin ja Daniil Kvjatin voimin, vaikka kuljettajien mestaruuden voitti Robin Frijns._NEWLINE_Samana vuonna talli voitti ylivoimaisesti Formula Renault NEC -sarjan mestaruuden, kuskeinaan Sainz ja Kvjat. Vuonna 2012 talli voitti Formula Renault Alps -sarjan mestaruuden ja sijoittui toiseksi Eurocup Formula Renault -sarjassa Kvjatin voimin. Vuonna 2014 talli voitti niin Eurocupin kuin Alps-sarjankin mestaruuden Nyck de Vriesin voimin. Vuonna 2015 talli voitti j\xc3\xa4lleen sek\xc3\xa4 Eurocup- ett\xc3\xa4 Alps-sarjan mestaruudet, kuskeinaan brittikaksikko Jack Aitken ja Jake Hughes. _NEWLINE_Vuonna 2015 Koiranen GP l\xc3\xa4hti promoottoriksi ja sarjan py\xc3\xb6ritt\xc3\xa4j\xc3\xa4ksi Pohjois-Euroopassa ajettavaan FIA:n alaiseen Formula 4 -sarjaan, SMP F4 NEZ Championship, jota se py\xc3\xb6ritti aina vuoteen 2018 saakka. Talli tarttui toiseenkin F4-haasteeseen ja laittoi alulle lis\xc3\xa4ksi Espanjan F4-sarjan vuonna 2016. Kahden kauden j\xc3\xa4lkeen Koiranen GP j\xc3\xa4i pois sarjan promoottorin paikalta. _NEWLINE_Talli on kilpaillut aikaisemmin my\xc3\xb6s muun muassa Suomessa F3- ja FR2.0 -luokkien SM-sarjoissa.\n_START_SECTION_\nGP3\n_START_PARAGRAPH_\nVuonna 2013 talli osallistui GP3-sarjaan korvaten Ocean Racing Technology-tallin. Tallin ensimm\xc3\xa4isell\xc3\xa4 kaudella kuljettajina toimivat suomalaiset Patrick Kujala, Aaro Vainio ja virolainen Kevin Korjus. Barcelonassa talli oli heti aika-ajoissa nopein, kun Korjus ajoi paalulle, mutta h\xc3\xa4n oli saannut 10 l\xc3\xa4ht\xc3\xb6ruudun rangaistuksen eik\xc3\xa4 p\xc3\xa4\xc3\xa4ssyt l\xc3\xa4htem\xc3\xa4\xc3\xa4n paalulta. Barcelonan toisessa l\xc3\xa4hd\xc3\xb6ss\xc3\xa4 Vainio otti tallille voiton heti tallin ensimm\xc3\xa4isen\xc3\xa4 kisaviikonloppuna ja tallin toinen kuljettaja Korjus oli kilpailun toinen. Unkarissa Vainio l\xc3\xa4hti paalupaikalta ja toi tallille my\xc3\xb6s jo kauden toisen voittonsa. Talli sijoittui ensimm\xc3\xa4isell\xc3\xa4 GP3-kaudellaan ART Grand Prix'n ja Ardenin j\xc3\xa4lkeen tallipisteiss\xc3\xa4 kolmanneksi._NEWLINE_Vuonna 2014 tallissa kilpailivat espanjalainen Carmen Jord\xc3\xa1, ruotsalainen Jimmy Eriksson ja uruguaylainen Santiago Urrutia. Talli voitti kauden aikana kaksi kilpailua Erikssonin voimin ja Dean Stonemanin tultua talliin kesken kauden h\xc3\xa4n otti kaksi voittoa lis\xc3\xa4\xc3\xa4. Talli sijoittui tiimipisteiss\xc3\xa4 nelj\xc3\xa4nneksi._NEWLINE_Vuonna 2015 talli saavutti yhden voiton sijoittuen tiimipisteiss\xc3\xa4 j\xc3\xa4lleen nelj\xc3\xa4nneksi._NEWLINE_Talli vet\xc3\xa4ytyi sarjasta kauden 2016 p\xc3\xa4\xc3\xa4tteeksi rahoitusongelmien vuoksi."